Καλημέρα, είμαι νέα λογίστρια και έχω ερωτηθεί ποιό είναι το κόστος δημοσίευσης ισολογισμού ΕΠΕ, θα μπορούσε κάποιος να μου απαντήσει; ευχαριστώ. 

Δημοσίευση ισολογισμού ΕΠΕ
Η Νομαρχία, και οι κατά τόπους εταιρείες που αναλαμβάνουν δημοσιεύσεις ισολογισμών (τις βρίσκεις στο Χρυσό Οδηγό) 

Δες την σελίδα του Εθνικού τυπογραφείου www.et.gr στις πληροφορίες , τιμοκατάλογοι Αυτά ως προς το ΦΕΚ 

σας ευχαριστώ για την απάντηση αλλά μήπως θα μπορούσε να γίνει λίγο ποιο συγκεγκριμένη; δηλαδή τι κόστος περίπου έχει αυτή η διαδικασία σε τάξη μεγέθους; και πάλι σας ευχαρίστω και ελπίζω να μη σας κουράζω ιδιαίτερα 

1. Δημοσίευση στο ΦΕΚ 289,72 ΕΥΡΩ 
2. Δημοσίευση σε εφημερίδες (πολιτική-οικονομική-τοπική περίπου 2000,00 ευρώ 
 και εξαρτάται από το μέγεθος του ισολογισμού. 
Οι εν λόγω δημοσιεύσεις είναι "προαιρετικές" 
Για το μέλλον χρησιμοποίησε την συμβουλή των lands. 

ευχαριστώ πολύ !!! ελπίζω και εγώ κάποια στιγμή να αποκτήσω εμπειρία και να μπορώ να βοηθώ τους συναδέρφους μου !!! ευχαριστώ και πάλι !!! 

Ξεκίνα sofia με το να ρωτάς αυτό που θέλεις να μάθεις. Αν ρωτούσες "ποιό είναι το κόστος κλπ" θα έπαιρνες αμέσως την απάντηση που πήρες από τον fafoutis ή άλλον συνάδελφο. Ρώτησες " θα μπορούσε κάποιος να μου απαντήσει; ", όπου ακόμα και ένα ξερό "Ναι", θα ήταν σωστή απάντηση. 

καλησπέρα είμαι και εγώ νέος λογιστής , αλήθεια δεν είναι υποχρεωτικές οι εν λόγω δημοσιεύσεις; τότε για ποιό λόγο γίνονται με την σχετική επιβάρυνση; και έαν δεν γίνουν οι σχετικές δημοσιεύσεις τότε τι επιπτώσεις υπάρχουν ; 

τόσο ο 2190 για τις ΑΕ όσο και ο 3190 για τις ΕΠΕ ορίζουν σαφώς ότι πρέπει οι ισολογισμοί να δημοσιεύονται. Αν δεν δημοσιεύσεις στην ΑΕ τότε η Νομαρχία σου ανακαλεί την άδεια λειτουργίας. Αν δεν δημοσιεύσεις στην ΕΠΕ δεν σου κάνει κανένας τίποτα. Είναι κάτι σαν το κόκκινο φανάρι του Κ.Ο.Κ. ο νόμος είναι σαφέστατος: το κόκκινο δεν παραβιάζεται απο κανέναν!!! Με το αυτοκίνητο δεν το περνάς ποτέ γιατί το πρόστιμο είναι τσουχτερό, πεζός όμως... το παραβιάζεις κάθε μέρα!!!! 

Παιδειά νομίζω ότι είναι πολλά τα 2000 ευρώ για την δημοσίευση ισολογισμού ΕΠΕ, ρώτησα στο γραφείο που δουλεύω ως βοηθός λογιστή και μου είπαν περίπου στα 700-800 ευρώ, μάλλον θα την μπερδε΄ψουμε την συνάδερφο μας sofia ... μήπως έχει κάποιος έχει α΄λλη αποψη Γ.Ν. 

Γιάννη είσαι σίγουρος για αυτό; 

το κοστος δημοσίευσης εξαρτάται απο το μέγεθος του ισολογισμού. δεν γίνονται έτσι αυτές οι δουλειές... τηλεφώνησε σε ένα γραφείο δημοσιεύσεων είχαν δίκαιο απο την αρχή οι lands............ 

Συνάδελφε 700-800 ευρώ είναι μόνο για μιά εφημερίδα.Μάλιστα αν πρέπει να δημο- σιεύσεις και σε τοπική,τότε πιό απλά πολλαπλασίασε επί 3.(όσες & οι εφημερίδες) Έχουμε δημοσιεύσει αρκετούς ισολογισμούς και επειδή κάθε εταιρεία έχει και δια- φορετικό μέγεθος ισολογισμού,γι' αυτό είπα περίπου 2000 ευρώ,αν πρόκειται για τρείς (3) εφημερίδες. Σαφώς και δεν μπορούσα να της γράψω ότι η δημοσίευση πάει ανάλογα με τις στή- λες και τους πόντους και την εφημερίδα που θα δημοσιεύσει. Αν θέλεις λεπτομέρειες,τότε κάνεις αυτό που έγραψαν οι lands. 

ΠΑΡΑ ΠΟΛΥ ΕΞΥΠΝΟ ΚΑΙ ΣΑΦΕΣΤΑΤΟ ΠΑΡΑΔΕΙΓΜΑ !!! 

h δημοσίευση του Ισολογισμού της ΕΠΕ σύμφωνα με τον 3190, είναι υποχρεωτική. Σε αντίθεση όμως από τις ΑΕ, για τις ΕΠΕ δεν υπάρχει ελεκτικός μηχανισμός για τον έλεγχο της δημοσίευσης. (Στίς ΑΕ είναι η νομαρχία στην οποία θα πρέπει να καταθέσεις τα φύλλα των εφημερίδων 20 ημέρες πρίν από την Γενική Συνέλευση). Η Υποχρέωση για δημοσίευση είναι σε μία οικονομική, μια πολιτική και μία τοπική εφημερίδα (εάν η εταιρία έχει έδρα εκτός Δήμου Αθηναίων). Οι τιμές των εφημερίδων ποικίλουν. Τό κόστος εξαρτάται από το μέγεθος του Ισολογισμού. Ενας απλος τρόπος να προσεγγίσεις το μέγεθος του Ισολογισμού σου είναι ο τύπος: Μέγεθος= Χ*Ψ/3 εκατοστά στήλης όπου Χ= 2 (εάν είναι πρώτη χρήση) διαφορετικά Χ=5 Ψ= ο αριθμός των γραμμών του Ισολογισμού (περιλαμβανομένων με των τίτλων της επωνυμίας) Το μέγεθος που προκύπτει από τον παραπάνω τύπο εάν το πολλαπλασιάσεις με την τιμή της κάθε εφημερίδος προκύπτει το κόστος. Οι οικονομικές εφημερίδες κοστίζουν περίπου 6,25 € ανα εκατοστό στήλης, οι πολιτικες και τοπικές περίπου στα 4,40 € ανα εκατοστό στήλης. ΠΡΟΣΟΧΗ Το παραπάνω κόστος επιβαρύνεται με Αγγελιόσημο 20% και ΦΠΑ 19% (και επί του αγγελιοσήμου) Το κόστος δημοσίευσης στο ΦΕΚ ανέρχεται σε 289 € περίπου Πιστεύω να βοήθησα. 

Συγνώμη μλήκα χωρίς κωδικό nikos\_b 

Νικόλα τώρα την "έστειλες" την Σοφία. Έτσι είναι όπως τα λές,αλλά για κάποιον νέο,πιθανώς το κόστος καταχώρησης στις εφημερίδες να του φανούν κινέζικα. Πάντως μπράβο σου για την ακρίβεια της απάντησής σου. 

Σας ευχαριστώ πολύ για τις απαντήσεις σας, έχω πολύ δρόμο ακόμα......, απογοητεύτικα....!!! ευχαριστώ, Σοφία 

Μη σε πάρει από κάτω,δεν είναι τίποτα,σε μερικούς μήνες,όταν θα μάθεις κάποια βασικά πράγματα,και κυρίως που πρέπει να ψάξεις για το κάθε τι,θα δεις ότι δεν είναι και για θάνατο. Σιγά-σιγά και όλα θα γίνουν. Καλή δύναμη και όλοι οι συνάδελφοι εδώ είμαστε. 

Σοφία, οχι απογοητεύσεις από τώρα. Να είσαι σίγουρη ότι στην καριέρα σου θα αντιμετωπίσεις καθημερινά λόγους απογοήτευσης. Μή το βάλεις κάτω. Οπως είπε και ο fafoutis σε αυτό το forum, θα υπάρχουν πάντα συνάδελφοι που θα βοηθήσουν σε ότι μπορούν. Κουράγιο και καλή συνέχεια 

Ωραίαααα!!! Για να πώ και εγώ τον πόνο μου , στην κεντρική σελίδα του site ,Υπάρχει στο κάτω μέρος μία Ενότητα η οποία λέγεται Στην ενότητα αυτή μεταξύ άλλων υπάρχει και το εξής link --» Τέλη δημοσίευσης σε Φ.Ε.Κ. http://www.taxheaven.gr/show.php?id=2994&p...4.txt&mode=html Ριξτε μια ματια να δείτε τις τιμές όλων των δημοσιεύσεων. Επίσης ρίξτε μιά ματιά γενικά στην ενότητα αυτή η οποία περιέχει θέματα επίκαιρα κατά την διάρκεια του έτος, τα οποία έχουν τοποθετηθεί εκεί για γρήγορη ανεύρεση. Ευχαριστώ για τον χρόνο σας. 

Ναι, βρε Κώστα, αλλά αυτά είναι τα "τέλη" και όχι το "κόστος". 

Ναί αλλά δεν το έγραψα γιαυτό . Το έγραψα γιατί ακόμα και για το κόστος των τελών σίγουρα αγνοούσαν αυτή την΄επιλογή. anyway . (Οπως λένε και στην γλώσσα μας) 
